b'\n_START_ARTICLE_\nDonja Zden\xc4\x8dina\n_START_SECTION_\nZemljopis\n_START_PARAGRAPH_\nAdministrativno je u sastavu op\xc4\x87ine Klin\xc4\x8da Sela. Naselje se prote\xc5\xbee na povr\xc5\xa1ini od 29,49 km\xc2\xb2._NEWLINE_Nalazi se 16 km jugozapadno od Zagreba, izme\xc4\x91u Oki\xc4\x87a i Kupe. Najbli\xc5\xbee naseljeno mjesto Ornitolo\xc5\xa1kom rezervatu Crnoj Mlaci od kojeg je udaljeno svega 5 km.\n_START_SECTION_\nDru\xc5\xa1tvene djelatnosti\n_START_PARAGRAPH_\nDVD Donja Zden\xc4\x8dina _NEWLINE_LU ZEC Kupinec-Zden\xc4\x8dina_NEWLINE_Udruga \xc5\xa1umoposjednika "Zden\xc4\x8dina"_NEWLINE_Udruga za o\xc4\x8duvanje prirode i kulturno-povijesne ba\xc5\xa1tine ZDEN\xc4\x8cINA 1562_NEWLINE_Nogometni klub "Zden\xc4\x8dina"\n_START_SECTION_\nPovijest\n_START_PARAGRAPH_\n26. listopada 1562. Zden\xc4\x8dina se prvi put spominje u naselbenoj ispravi kojom hrvatski ban Petar II. Erd\xc3\xb6dy odobrava da se plemi\xc4\x87i Juraj, Petar, Nikola, i Juraj stariji \xc5\xa0imanovi\xc4\x87 nasele u \xc5\xa1umovitom mjestu Zden\xc4\x8dini, Erd\xc5\x91dyjevu posjedu, gdje su bili mo\xc4\x8dvarni hrastovi lugovi. Nakon toga, tu su se naselile i druge hrvatske plemi\xc4\x87ke obitelji iz Biha\xc4\x87a (Orlovi\xc4\x87i (Orlov\xc4\x8di\xc4\x87i) i dr.) koje su bile prisiljene oti\xc4\x87i zbog turskih osvajanja Gornjeg Pounja._NEWLINE_20. svibnja 1593., Hrustan beg sa 3000 konjanika i 200 pje\xc5\xa1aka provalio je sve do Jastrebarskoga, popaliv\xc5\xa1i na putu Zden\xc4\x8dinu i druga sela._NEWLINE_1863. do 1865.- izgradnjom \xc5\xbeeljezni\xc4\x8dke pruge Zagreb \xe2\x80\x93 Karlovac sagra\xc4\x91ena je i \xc5\xbeeljezni\xc4\x8dka stanica Zden\xc4\x8dina koja je bila jedna od ukupno \xc4\x8detiri stanice na toj dionici (uz Zagreb ju\xc5\xbeni kolodvor, Jasku i Karlovac)_NEWLINE_1931. - izgradnja pu\xc4\x8dke \xc5\xa1kole u Zden\xc4\x8dini_NEWLINE_1961. - \xc5\xbeupa Sv. Marije pod Oki\xc4\x87em je podijeljena i mje\xc5\xa1tani Zden\xc4\x8dine, potpomognuti pojedincima iz okolnih sela koja pripadaju novoj \xc5\xbeupi, po\xc4\x8dinju izgradnju nove crkve\n_START_SECTION_\nPrirodne znamenitosti\n_START_PARAGRAPH_\nPosebni ornitolo\xc5\xa1ki rezervat Jastrebarski lugovi obuhva\xc4\x87a \xc5\xa1umski odjel 15. u gospodarskoj jedinici Jastrebarski lugovi, a nalazi se uz lijevu obalu rje\xc4\x8dice Oki\xc4\x8dnice u Zden\xc4\x8dini, u neposrednoj blizini Crne Mlake. Povr\xc5\xa1ina rezervata iznosi 61,18 ha._NEWLINE_To je mje\xc5\xa1ovita nizinska sastojina hrasta lu\xc5\xbenjaka, jasena, brijesta, klena, johe i dr.; hrast, jasen i brijest u prosjeku su starosti oko 140 god. Uslijed depresije tog podru\xc4\x8dja voda se dugo zadr\xc5\xbeava, pa je \xc5\xa1umsko tlo mo\xc4\x8dvarno. Progla\xc5\xa1en je 1967. godine posebnim ornitolo\xc5\xa1kim rezervatom kao obitavali\xc5\xa1te orla \xc5\xa1tekavca, rijetke i ugro\xc5\xbeene grabljivice.\n_START_SECTION_\nPoznate osobe\n_START_PARAGRAPH_\nDra\xc5\xbean Jerkovi\xc4\x87, (\xc5\xa0ibenik, 6. kolovoza 1936. - Zagreb, 9. prosinca 2008.) u Zden\xc4\x8dini je \xc5\xbeivio najbolji strijelac svjetskog nogometnog prvenstva 1962. godine u \xc4\x8cileu._NEWLINE_Richard G. \xe2\x80\x9eDick\xe2\x80\x9c Crum ,(08.12.1928.-12.12.2005.), bio je istaknuti me\xc4\x91unarodni folklorni plesa\xc4\x8d i u\xc4\x8ditelj, boravio je 1954. godine u Zden\xc4\x8dini i notno zabilje\xc5\xbeio "Drme\xc5\xa1 iz Zden\xc4\x8dine", ples koji se izvodi na smotrama folklora u SAD-u._NEWLINE_Petar II. Erdody,(1504.\xe2\x80\x931567.), hrvatski ban od 1557. do 1567., stolovao na Oki\xc4\x87gradu, 26. listopada 1562. darovao dio svog posjeda u Zden\xc4\x8dini za naseljavanje hrvatskih plemi\xc4\x87kih obitelji iz Biha\xc4\x87a.'